മലയാളം സബ്ടൈറ്റില്‍ തയ്യാറാക്കിയത്: നന്ദലാൽ ആർ., ഓപ്പൺ ഫ്രെയിം പയ്യന്നൂർ
എന്താ, എന്താ, എന്താണെന്ന്? - ഈ സ്ഥലം കൊള്ളാമല്ലോ...
- ഇവിടെനിന്നങ്ങോട്ട് എങ്ങിനെ പോകാനാണ്? - ഒരു ടാക്സിയിൽ കയറി പോകും.
- റോഡ് വളരെ മോശമാണെന്നല്ലേ ഇപ്പൊ അങ്ങേര് പറഞ്ഞത്. - അയാളോട് പോയി പണി നോക്കാൻ പറ.
അയാൾക്കിപ്പോൾ നവവരന് കൂട്ട് പോകേണ്ട കാര്യമൊന്നുമില്ലല്ലോ.
നിന്നെ കൃത്യസമയത്ത് അവിടെ എത്തിക്കുമെന്ന് ഞാൻ വാക്കുപറഞ്ഞതാണല്ലോ!
- നോക്ക്, മഴക്കോളും തുടങ്ങിയിട്ടുണ്ട്... - നീയൊന്ന് വായടക്കാമോ?
- ഏയ്, ഒരു ടാക്സി കിട്ടുമോ...? - ഡും!
എനിക്കൊരു കുട കിട്ടിയല്ലോ... ഇനിയീ പാത്രം നനയില്ലല്ലോ.
ഏയ് പെണ്ണുമ്പിള്ളേ, ഞാൻ നിന്നെ കെട്ടിക്കോട്ടേ?
എന്താടാ പുതിയത് വേണമെന്ന് തോന്നിയോ?
ഇക്കണ്ട ശ്രമങ്ങളെല്ലാം നടത്തിയിട്ടും, അതുപോലെ ഒന്നിനെ കെട്ടേണ്ടിവരികയാണെങ്കിൽ...!
ഒന്ന് നിർത്താമോ. ടാക്സി!
ഇങ്ങോട്ട് വരൂ, ഇങ്ങോട്ട് വരൂ.... കൂലി കുറച്ചിട്ടുണ്ടേ.
അപ്പറഞ്ഞതിലും കുറഞ്ഞ കൂലി മതി. എങ്ങോട്ടാണ് പോകേണ്ടത്?
ഇപ്പോൾ പുറപ്പെട്ടാൽ സന്ധ്യയാകുമ്പോഴേയ്ക്ക് ഝാൽപൂരിൽ എത്താനാവില്ലേ?
ഒരു കല്യാണത്തിനാണ്. സന്ധ്യാനേരത്താണ് മുഹൂർത്തം.
നടപ്പില്ല ചേട്ടാ! അങ്ങോട്ടുള്ള റോഡേ, നരകത്തിലേക്കുള്ള കുറുക്കുവഴി പോലെയാണ്.
ആ വഴിക്കാണെങ്കിൽ രണ്ടുമൂന്ന് വലിയ തോടുകളുമുണ്ട്. മഴ വന്നാൽ അതൊക്കെ കുത്തിയൊഴുകും.
ഇന്ന് വൈകുന്നേരമാവുമ്പോഴേയ്ക്കും...
നിന്നെ അവിടെ എത്തിക്കുമെന്ന് ഞാൻ പറഞ്ഞതല്ലേ. അത് ഞാൻ ചെയ്തിരിക്കും!
- നീ മറ്റെന്തെങ്കിലും ഓർത്തതാണോ? - നമ്മളോ മറ്റോ എത്താൻ വൈകിപ്പോയാൽ...
എന്റെ അമ്മാവൻ നിങ്ങളെ തല്ലിച്ചതക്കുന്നതോർത്തുപോയതാണേ.
- ചേട്ടന്മാർക്കെങ്ങോട്ടാ പോകേണ്ടത്? - ഈ ചെറുക്കനെക്കൊണ്ടെന്താവാനാ?...
- ഞങ്ങൾക്കൊരു ടാക്സി ഏർപ്പാടാക്കിത്തരാൻ നിന്നെക്കൊണ്ടാവുമോ? - എങ്ങോട്ടേയ്ക്കാ?
അതൊക്കെ വലിയ കഥയാണ്. ഞങ്ങൾക്ക് ട്രെയിൻ മാറിപ്പോയന്നേ.
- അനന്തിരവന്റെ കല്യാണമാണ് ഇന്ന്. - അതായത് എന്റെ!
സൗകര്യമാകുമല്ലോ എന്ന് കരുതി ഫസ്റ്റ് ക്ലാസ് കൂപ്പയിൽ കയറിയതാണ്.
- ശരിക്കും നല്ല സൗകര്യമായിരുന്നു! - നിങ്ങൾക്കിപ്പൊ പോകേണ്ടതെങ്ങോട്ടാണ്?
ഞങ്ങൾക്കൊരു ടാക്സി കിട്ടുമോ?
മോനേ സുൽത്താനേ! നീയാ ബിമലിനെ വിളിക്കെടാ
എനിക്ക് രണ്ടണ കമ്മീഷൻ കിട്ടണം
- നോക്കട്ടെ, ശരിയാക്കാൻ നോക്കാം... - എന്നാലെന്റെ കൂടെ വരൂ.
വാ പോകാം.
നീയിവിടെത്തന്നെ ഇരുന്നാൽ മതി. ഞാൻ പോയി ശരിയാക്കിയിട്ട് വരാം.
- നിങ്ങളെന്നെക്കൂട്ടാതെയെങ്ങാനും പൊയ്ക്കളയുമോ? - മിണ്ടാതിരിക്കെടാ!
എന്തുപറ്റി? എന്തായിങ്ങനെ മിഴിച്ചുനോക്കുന്നത്?
ഈ സ്ഥലം ആകപ്പാടെ ഒരു സുഖമില്ലല്ലോ.
എനിക്കിഷ്ടമായേയില്ല. ഇതൊരു ശ്മശാനമല്ലേ?
എന്തു പറയുമ്പോഴും സൂക്ഷിക്കണം. അയാൾക്ക് പെട്ടെന്ന് ദേഷ്യം വരും.
- നല്ല വെള്ളമാണല്ലേ! - ...ശരി ശരി, മനസ്സിലായെടാ
മാഷേ, മൂപ്പർക്ക് ഝാൽപൂരിലേക്ക് പോകണമെന്ന്.
- എപ്പോഴാ? - ഇപ്പൊത്തന്നെ.
- എന്റെ അനന്തിരവന്റെ കല്യാണമാണ്, അതാണ്... - ഇരുപത്.
സർ, ഇരുപത് രൂപയാവുമെന്നാണ് പറയുന്നത്.
പുരകത്തുമ്പോൾ തന്നെ വാഴ വെട്ടാൻ നോക്കുകയാണല്ലേ? വേണ്ട, അത് നടക്കില്ല
അങ്ങിനെയിപ്പൊ അനന്തിരവൻ കല്യാണം കഴിക്കണ്ട, അല്ല പിന്നെ.
- അയാളെങ്ങോട്ടുപോയി? - അയാളെ ശല്യപ്പെടുത്താൻ നിൽക്കല്ലേ.
ശരി ശരി... ഞാൻ തരാം. അനന്തിരവന്റെ കല്യാണമല്ലേ! ഇരുപത് രൂപ തന്നെ തന്നേക്കാം!
ഏ, ഒന്നും മിണ്ടാതെ അവിടെയിരിക്കുകയാണോ...? പോകണ്ടേ?
- പകുതി ഇപ്പൊത്തരണം. - എന്താ?
- പകുതിപ്പണം അഡ്വാൻസായി കൊടുക്കണമെന്ന്. - വഞ്ചകവർഗങ്ങൾ!
ശരി! ഇതാ!
- പോയി ആ ടാക്സി സ്റ്റാന്റിൽ കാത്തുനിൽക്ക്. - പറ്റിക്കുകയൊന്നുമില്ലല്ലോ, അല്ലേ?
- മിണ്ടാതിരിക്കെടാ ചെറുക്കാ! ഞാൻ തരില്ല! - എന്റെ പണം താടോ
- നിനക്ക് നന്നായി ഇണങ്ങുന്ന വണ്ടിയല്ലേ? - ഇതോ... കൊള്ളാം... കാക്ക കരയുന്നതുപോലെയുണ്ട്!
അയാളുടെ മുമ്പിൽ നിന്ന് സൂക്ഷിച്ച് സംസാരിക്കണം. ഇല്ലെങ്കിലേ രണ്ടിനെയും ചമ്മന്തിപ്പരുവമാക്കും, കേട്ടല്ലോ?
എന്റെ രണ്ടണ തന്നിട്ട് പോ!
ഓ, നിന്റെ പണം!
ഇതാ പിടിച്ചോ... നല്ല മോനാണേ.
ഒരണയോ? ചതിയന്മാർ!
എന്താ? എന്തുപറ്റി? പുതിയതെന്തെങ്കിലും തടഞ്ഞോ?
ഇതങ്ങനെ എളുപ്പത്തിൽ സ്റ്റാർടാകാനൊന്നും പോകുന്നില്ല. നമ്മളീ ഇരുന്നിടത്ത് തന്നെയാകും എന്നാണ് തോന്നുന്നത്.
നേരെയിരിക്ക്.
ഇതൊരു ശാപം കിട്ടിയ കാറാണെന്ന് തോന്നുന്നു! ഇന്നിപ്പൊ നമ്മളാണ് ഇതിന്റെ ഇര!
- ഞാനിറങ്ങിപ്പോകുകയാ, എനിക്ക് പറ്റുന്നില്ല. - എങ്ങോട്ട് പോകാനാണ്?
അതൊന്നും എനിക്കറിയില്ല. എനിക്കെന്തായാലും ഇതിലിരിക്കാനാവില്ല.
ദൈവമേ, അതെന്താണൊരു ശബ്ദം?
ഇറങ്ങെടോ!
- താനെന്തിനാടോ ഇങ്ങനെ ചിരിക്കുന്നത്? - അയാളുടെ തമാശ കണ്ടിട്ടാ.
ഇറങ്ങിപ്പോടോ... കാക്ക കരയുന്ന പോലെയാണ്. അല്ലേ?
അയാൾ നമ്മളെ ഇറക്കിവിടാൻ പോവുകയാണ്.
എന്തിനാണ് ഇത്രയും ക്രൂരമായ തമാശ കാണിക്കുന്നത് സഹോദരാ?
ഇറങ്ങണമെങ്കിൽ പറഞ്ഞാൽപ്പോരേ, എന്തിനാണിങ്ങനെ പിടിച്ചുവലിക്കുന്നത്?
എന്താ, എന്താ പ്രശ്നം?
തനിക്ക് ദേഷ്യം വരുന്നതിൽ അത്ഭുതമൊന്നുമില്ല. ഇത്രയും നല്ല ഒരു കാറായിട്ടും...
ഇവൻ പറയുന്നു കാക്ക കരയുന്ന ശബ്ദമാണിതിനെന്ന്!
ചെറുക്കാ, ആളുകളോട് നോക്കിയും കണ്ടുമൊക്കെ പെരുമാറാൻ പഠിക്കെടാ ആദ്യം!
ഞാനവന് ശിക്ഷ കൊടുത്തിട്ടുണ്ട്. ഇനി നന്നായി പെരുമാറിക്കോളും.
കാറ് തള്ളണം. പോയി തള്ളിയേ. വേഗം തള്ള്.
പൊന്നുമോനേ, ഒന്നിറങ്ങിവരാമോ എന്നിട്ടൊന്ന് കാറ് തള്ളിയേ.
താനും കൂടി ചെല്ലെടോ, പോയി തള്ള്, വേഗമാവട്ടെ.
തീരെ സുഖമായില്ല.
ഒരരമണിക്കൂർ മുമ്പ് അവൻ മോങ്ങുന്നെങ്കിലുമുണ്ടായിരുന്നു,
ഇപ്പോഴതും നിന്നു.
ഒറ്റ മനുഷ്യരെയും കാണാനില്ലല്ലോ
ജഗദ്ദാലേ, നിനക്ക് ദാഹിക്കുന്നുണ്ടോ? വല്ലാതെ കിതക്കുന്നുണ്ടല്ലോ, ഇപ്പൊ ശരിയാക്കാം.
"കറുമ്പിയാം പെൺകിടാവിൻ പാദങ്ങൾ തന്നടിയിൽ"
"വെളിച്ചത്തിൻ നൃത്തജാലം വന്നൊന്ന് കണ്ടുനോക്കൂ"
വലിയ തുളയാണല്ലോ! ക്ഷമിക്കണം ജഗദ്ദാൽ. തൽക്കാലം ഇപ്പോളത് തുന്നി ശരിയാക്കാം.
അടുത്ത സീസണിൽ നല്ല ഓട്ടം കിട്ടുകയാണെങ്കിൽ നിനക്ക് ഞാനൊരു നല്ല പുതുപുത്തൻ...
മേലാപ്പ് വാങ്ങിക്കുന്നുണ്ട്. തമാശയല്ല, ഉറപ്പായും വാങ്ങിക്കും!
ദേ വീണ്ടും ചുണ്ണാമ്പിന്റെ പാട്! ജഗദ്ദാൽ, പറയൂ, അവർക്കെന്താണ് നിന്നോടിത്ര ദേഷ്യം?
പലർക്കും ഇവിടെ കാറുണ്ട്. അതിലൊന്നും ആരുമൊന്ന് തൊടുക പോലും ചെയ്യാറില്ലല്ലോ...
കണ്ടില്ലേ, പക്ഷികൾക്ക് പോലും നിന്നോട് അസൂയയാണ്.
ഡാ, ഇനി നിന്നെയീ വഴിക്കെങ്ങാനും കണ്ടാൽ, നിന്റെ അണ്ടി ചെത്തി ഞാനുപ്പിലിടും.
എന്താണിത് ബിമൽ? തകരപ്പാട്ടയ്ക്ക് പെയിന്റടിക്കുകയാണോ?
പോയി നിങ്ങടെ പണി നോക്കിയാട്ടേ! നിങ്ങളോട് ആരെങ്കിലും ഇപ്പോൾ അഭിപ്രായം ചോദിച്ചോ?
ഞാനൊരു പുതിയ കാറ് വാങ്ങി. ഇവനെ അത് കാണിക്കാൻ കൊണ്ടുപോവുകയാണ്.
എന്റെ വ്യക്തിപരമായ കാര്യങ്ങളിലേക്ക് ആളുകളിങ്ങനെ ചൂഴ്ന്നു നോക്കുന്നതെന്തിനാണെന്ന് മനസ്സിലാകുന്നേയില്ല.
- വ്യക്തിപരമോ? അതിന് ആ കാറ് നിന്റെ കെട്ട്യോളൊന്നുമല്ലല്ലോ? - താനെന്താടോ പറഞ്ഞത്?
ഒന്ന് കറങ്ങാൻ പോകണമായിരുന്നു...
ഒന്നും പറയണ്ട, ഇന്നെന്നെ കറങ്ങാൻ കൊണ്ടുപോയേ പറ്റൂ.
ശരി, നോക്കാം.
- എന്ത് നോക്കാമെന്ന്? - ഞാൻ സമ്മതിച്ചെന്ന്.
- എന്നാ ഞാൻ നല്ല കുപ്പായമിട്ടിട്ട് വരട്ടേ? - എന്നിട്ട് നേരെ ടാക്സിസ്റ്റാന്റിലേക്ക് വിട്ടോ.
- ഇനിയെന്താണ്? - നിങ്ങളെന്നെ പറ്റിക്കുമോ?
ആൾക്കാരെ കിട്ടിയാൽ റാഞ്ചിയിലേക്കോ മറ്റോ പൊയ്ക്കളയുമോ?
ഇല്ല, ഞാൻ പോകില്ല. സുൽത്താനേ... നീ ഇവിടെയിരിക്ക്
- ഞാനെന്തിനാണീ കാർ കഴുകി വൃത്തിയാക്കുന്നതെന്നറിയാമോ? - നിങ്ങൾക്ക് വട്ടാണ്, അല്ലാതെന്ത്!
ഞാനിന്ന് ജഗദ്ദാലിന്റെ ഒരു ഫോട്ടോ എടുക്കാൻ പോവുകയാണെടാ.
ഏയ് പെണ്ണുമ്പിള്ളേ!
നിനക്കെന്നെ കെട്ടിക്കൂടേ?
- ബിമലിനിയും വന്നില്ലേടാ? - ഇല്ല!
മേസ്ത്രീ, ബിമൽ മാഷിന്റെയൊപ്പം ഞാനൊന്ന് കറങ്ങാൻ പോയ്ക്കോട്ടേ?
നേത്യാ...
വന്നേ
ഇതൊക്കെ മതി. ഒന്നും മിണ്ടണ്ട. നേരെ അവിടെപ്പോയി നിന്നാൽ മതി.
അല്ലെങ്കിൽ എനിക്ക് ഫോട്ടോ എടുക്കാനാവില്ല.
പിന്നേ...
എന്റെയീ രണ്ട് ചെവികളും ഫോട്ടോയിൽ ഉണ്ടാകുമല്ലോ, അല്ലേ?
അത് രണ്ടും ഒളിപ്പിച്ചുവെക്കാൻ പറ്റുന്നവയാണോ?
വാടാ, എന്റെ കയ്യിൽ പിടിക്ക്.
പ്യാരാ സിങ് വർഷാവർഷം കാറ് മാറ്റുന്നു. മൂപ്പർക്ക് പഴയതൊന്നും ശരിയാവില്ല.
എന്റെ ജഗദ്ദാലേ നല്ല കിടിലൻ വണ്ടിയാണ്. മറ്റുള്ള കാറുകൾക്കേ, ജലദോഷം വരും,
വയറുവേദന വരും. ഇവിടെ അതൊന്നും ബാധകമല്ല. നേരം വെളുക്കുമ്പോഴേക്കും ജഗദ്ദാൽ അവന്റെ...
...സ്ഥാനത്തെത്തിയിരിക്കും. മറ്റുള്ളവർക്കെല്ലാം സ്വാഭാവികമായും ഇവനോട് അസൂയ കാണും.
നല്ല ആരോഗ്യവും തടിയുറപ്പുമുള്ളള വൃദ്ധനെ കാണുമ്പോൾ അസൂയപ്പെടാത്ത യുവാക്കളുണ്ടോ!
മറ്റാർക്കാണ് ഇവനെപ്പോലെ ദിവസം മുഴുവനും ആവേശത്തോടിങ്ങനെ ബഹളം വെച്ച് ഓടാനാവുക!
ഇന്നത്തെ കാര്യമെങ്ങിനെയാ?
നീ പറഞ്ഞോളൂ, എങ്ങോട്ട് വേണമെങ്കിലും പോകാം.
ബംഗാളി ക്ലബിലെ മാന്യന്മാർ പറയുന്നതെന്താണെന്ന് തനിക്കറിയാമോ?
ഒരു ബംഗാളി ക്ലബും അവിടത്തെ കുറേ മാന്യന്മാരും, പോയി തുലയട്ടെ എല്ലാം!
മനുഷ്യന്മാരാരും പതിനഞ്ച് കൊല്ലം ഒരേ കാറിനെത്തന്നെ ഇങ്ങനെ പൂജിച്ചോണ്ടിരിക്കില്ലത്രേ!
അങ്ങനെ ചെയ്യുന്ന താൻ എന്തായാലും ഒരു യന്ത്രമായിരിക്കണം എന്നാണവർ പറയുന്നത്.
- അവരങ്ങനെ പറഞ്ഞോ? - പിന്നില്ലാതെ!
പിന്നെന്തിനാടോ താനിങ്ങനെ ഇളിച്ചോണ്ടിരിക്കുന്നേ? വല്യ ആളാവാൻ നോക്കണ്ട, കേട്ടോ? ഇടിച്ച് ചമ്മന്തിയാക്കും ഞാൻ...!
ഇങ്ങോട്ടെന്തിനാ വരുന്നത്? പോയി അവിടെ നിൽക്ക്.
- എനിക്ക് അതിനകത്തുകൂടെ ഒന്ന് നോക്കണമായിരുന്നു. - അതൊന്നും നടപ്പില്ല.
എന്റമ്മോ! അമ്മാതിരി ചിരി ചിരിക്കല്ലേ!
ഇയാളാണ് കാറിൽ ചുണ്ണാമ്പ് തേക്കുന്നത്.
നീ കാറിൽ ചുണ്ണാമ്പ് തേക്കും. അല്ലേ, നിന്നെ ഞാനിപ്പൊത്തന്നെ ശരിയാക്കിയേക്കാം!
ഞാൻ വെറ്റിലയും ചുണ്ണാമ്പും മേടിച്ചതുതന്നെ ഈ കാറിന് വേണ്ടിയല്ലേ.
ആണോ? വളരെ നല്ല കാര്യം! സുൽത്താനേ, ആ ഹാന്റിൽ ഇങ്ങോട്ടെടുത്തേ.
ഇത് കുറച്ച് കൂടുതലല്ലേ?
കൽകത്തയിൽ നിന്നുള്ള മെയിൽ തീവണ്ടിയിതാ എത്തി.
ഇനി മറ്റൊരു ദിവസമാകാം അല്ലേ?
- ഇതിന്റെ ഡ്രൈവർ ആരാണ്? - ഞാനാണ്.
- ഹൊറാബിലേക്ക് പോകണം. - അവിടെ ആരുടെ വീട്ടിലേക്കാ?
ഒരു ബന്ധുവിന്റെ വീട്ടിലേക്കാണ്. എത്രയാകും?
- പതിനഞ്ച് രൂപയാകും. - എന്നാൽ വരൂ. പോകാം.
വണ്ടി സ്റ്റാർട്ടാക്കിയിട്ട് നീയും കൂടെ കോറിയിരുന്നോടാ.
പശുക്കളെയും പേടിപ്പിക്കും, പൊടിയും പറത്തും, എന്തെങ്കിലും പറഞ്ഞാലോ ഇങ്ങോട്ട് അലറിച്ചാടും.
ദിനചര്യകളൊന്നും താനും മുടക്കുന്നില്ലല്ലോ? എന്നിട്ട് കുറ്റം എന്റെ കാറിനും, അല്ലേ?
ഈ തുളയിലൂടെ നോക്കുമ്പോൾ കാണുന്ന ആകാശത്തുണ്ടിനെന്തൊരു ഭംഗി!
ഈ വണ്ടി അറുപഴഞ്ചനാണല്ലോ!
വിരലുകൊണ്ട് ഈ തുള കീറി വലുതാക്കാൻ തോന്നുന്നു.
നല്ല ചീപ്പുകൾ. എനിക്കൊന്ന് വേണമായിരുന്നു. ഡ്രൈവറേ വണ്ടിയൊന്ന് നിർത്താമോ.
ഞാൻ വാങ്ങിത്തരാം.
- എത്രയാ വില? - നാലണ.
എന്തു ഭംഗിയാ!
ഞാനിതൊരിക്കലും കളയില്ല.
വില വളരെ കുറവാണെന്നേ, നാലണയേ ആയുള്ളൂ.
ഏയ്, നമ്മളിതാ ഹൊറാബിലെത്തി.
ഇവിടെ അടുത്തെങ്ങും റെസ്റ്റ് ഹൗസുകളൊന്നുമില്ലേ?
- കുറച്ചുകൂടി മുന്നോട്ട് പോകണം. - എന്നാലങ്ങോട്ട് വിട്ടോ.
മേൽനോട്ടക്കാരാ!
എന്നെക്കൊണ്ടിത് നിർത്താനാവുന്നില്ലേ!
പോയി ഒരു കല്ലെടുക്കെടാ. ... മണ്ടച്ചാരേ, വേഗം ഒരു കല്ലെടുക്കാൻ!
ഈ ബംഗാളി ക്ലബിലെ മാന്യന്മാരില്ലേ,
- അവർ പറഞ്ഞത് ശരിയാ. - അവരെന്താ പറഞ്ഞത്?
ഞാനൊരു യന്ത്രമാണെന്ന്!
എനിക്കീ പെട്രോൾ കത്തുന്ന മണം ഏറെ ഇഷ്ടമാണ്. അതെനിക്ക് വല്ലാത്തൊരു...
എന്നാലവർക്ക് മനസ്സിലാവാത്ത ഒരു കാര്യം ഈ ജഗദ്ദാലും ഒരു മനുഷ്യനാണെന്നതാണ്!
വിലക്കയറ്റത്തിന്റെ ഈ ദിവസങ്ങളിലും...
അവനെനിക്ക് ദിവസവും ചുരുങ്ങിയത് രണ്ട് രൂപയെങ്കിലും ഉണ്ടാക്കിത്തരുന്നുണ്ട്,
അതും പോരാഞ്ഞ് എണ്ണയില്ലെങ്കിലും നന്നായി ഓടുന്നുണ്ട്. ഗാലണ് 22 മൈൽ അത്ര മോശമാണോ?
ഞാനൊരു പാവപ്പെട്ടവനാണെന്ന് അവൻ മനസ്സിലാക്കുന്നുണ്ട്.
നിങ്ങളെന്തിനാ ഇതിനെ എപ്പോഴും ജഗദ്ദാൽ എന്ന് വിളിക്കുന്നേ?
അങ്ങനെ വിളിച്ചാൽ ഇത് മറുപടി പറയുമോ?
ഇപ്പൊ നല്ല കാലാവസ്ഥയാ, അല്ലേ?
ജഗദ്ദാൽ നിങ്ങളുടെ കൂടെ കൂടിയിട്ട് എത്ര കാലമായി?
ഏതാണ്ട് പതിനഞ്ച് വ‍ർഷമായി. എന്റെ അമ്മ മരിച്ച വർഷമാണ് എനിക്കിവനെ കിട്ടിയത്.
അന്ന് തൊട്ടേ ഇവനെന്റെ കൂടെത്തന്നെയുണ്ട്.
മാഷേ, നിങ്ങളെവിടത്തുകാരനാണ്? നിങ്ങൾക്ക് വീട്ടുകാരൊന്നുമില്ലേ?
നീയാ ആക്സിലറേറ്ററൊന്ന് ചവിട്ടിയേ, ഞാൻ വണ്ടി സ്റ്റാർട്ടാക്കാം.
തിന്നാനുള്ളത് വല്ലതുമുണ്ടോ?
നിങ്ങൾക്കെന്താ വേണ്ടത്?
- ഈ കാറ്...? - എന്റേതാണ്.
- എനിക്ക് പിസ്കയിലെത്തിയേ പറ്റൂ. - ഈ കാറ് പോവില്ല.
ഞാനാകെ പ്രശ്നത്തിലാണ്.
അല്ലെങ്കിൽ പിന്നെ നിങ്ങളിങ്ങോട്ട് എന്നെത്തേടി വരില്ലായിരുന്നല്ലോ.
ഇവിടെയടുത്തെവിടെയും വേറെ കാറൊന്നും കാണാനില്ല. കൽകത്ത ട്രെയിൻ...
പറഞ്ഞല്ലോ, ഞാൻ വരില്ല.
രണ്ട് ദിവസം മുമ്പ് സ്റ്റാന്റിൽ നിന്ന് വിട്ടതിൽപ്പിന്നെ ഞാനൊരു വഹ കഴിച്ചിട്ടുമില്ല.
കൽകട്ടാ ട്രെയിനോ? അതിനിനി ഒരു മണിക്കൂറല്ലേയുള്ളൂ...
എനിക്ക് പക്ഷെ പോയേ പറ്റൂ.
- തന്റെ കയ്യിൽ കഴിക്കാനെന്താ ഉള്ളത്? - അപ്പമാണ്.
ഒന്നിന് ഒരണ.
എടുത്തോണ്ടുപോയേ. ഈ തല്ലിപ്പൊളി സാധനത്തിനാണോ അത്രയും വില!
എന്റെ നാട്ടിലുണ്ടല്ലോ, പാലായുടെ കടയിൽ ഒരണയ്ക്ക് ഇത് നാലെണ്ണം കിട്ടും. വെള്ളം താടോ!
തന്നെ ഞാനെത്തിക്കാം പിസ്കയിൽ.
പക്ഷെ അഞ്ച് രൂപയാവും കൂലി.
- നിങ്ങളൊന്നും കഴിച്ചില്ലല്ലോ... - അതൊക്കെ പിന്നെയാവാം, വേഗം നോക്ക്, ഇല്ലെങ്കിൽ ട്രെയിൻ കിട്ടില്ല.
നിങ്ങളെന്നെ അവിടെ കൃത്യസമയത്ത് തന്നെ എത്തിക്കുമോ?
ആ ട്രെയിൻ പൊതുവേ ലേറ്റാവാറുണ്ട്.
നിങ്ങളുടെ കാറിന്റെ കിടപ്പ് കണ്ടാൽത്തന്നെ...
നിങ്ങളതൊന്നും നോക്കണ്ട.
അത്രയ്ക്കും സഹിക്കാൻ പറ്റുന്നില്ലെങ്കിൽ... മൂക്കും പൊത്തിപ്പിടിച്ചിരുന്നോ!
കൽകത്താ പാസഞ്ചറതാ പോയി. ഇനിയെന്ത് ചെയ്യും!
- തീവണ്ടി പോയല്ലോ. - അത് വരാൻ പോകുന്നേയുള്ളൂ.
വലിയ ഉപകാരമാണ് നീ ചെയ്തത് മോനേ.
നിന്നെ ദൈവം അനുഗ്രഹിക്കും.
അപ്പഴേക്കും ക്ഷീണിച്ചുപോയോ? വയസ്സനായി വരികയാണല്ലേ!
വേഗം പൊയ്ക്കോളൂ, ഇല്ലെങ്കിൽ വണ്ടി പോകും.
"തിരികെപ്പോരുമ്പോൾ കുപ്പിവളകൾ ആര് കൊണ്ടുവന്നാലുമെനിക്ക്"
"കറുമ്പിയാം പെൺകിടാവിൻ പാദങ്ങൾ തന്നടിയിൽ..."
എന്തിനാണ് ബിമലേ, ഇങ്ങനെ അള്ളിപ്പിടിക്കുന്നത്? ആ വയസ്സിത്തള്ളയെ അങ്ങോട്ട് വിൽക്ക്...
എന്നിട്ട് നീ ചെയ്യുന്ന പോലെ സുന്ദരിയായ വെപ്പാട്ടിയെ വച്ചോണ്ടിരിക്കണമായിരിക്കും, അല്ലേ?
- മേള നടക്കുന്നടിത്തേക്കാ. - അതിനെന്താ, കയറിക്കോളൂ.
"വളകൾ, വളകൾ, കുപ്പിവളകൾ!"
സുൽത്താനേ, നീ ആ പാലായുടെ കടയിൽ ചെന്ന് ഒരു ചായ വാങ്ങി വന്നേ.
ഏയ്, ഡ്രൈവർമാരേ, എല്ലാവരും ഇങ്ങോട്ടൊന്നുവന്നേ
ഇവരെ എവിടെയെങ്കിലും എപ്പോഴെങ്കിലും കണ്ടിരുന്നോ?
ബെച്ചൂ, തനിക്കാറിയാമോന്ന് നോക്കിയേ.
ഇയ്യിടെയായിരുന്നു ഈ പെണ്ണിന്റെ കല്യാണം.
അവളേതോ പൂവാലന്റെ കൂടെ ഒളിച്ചോടി.
കയ്യിൽ കുറേ ആഭരണങ്ങളുമുണ്ടായിരുന്നു.
നിനക്കറിയാമോന്നൊന്ന് നോക്കിയേ.
എനിക്കിവരെ... എനിക്കറിയില്ല.
ഇത് തിരിച്ചുകൊണ്ടുപോയ്ക്കോളൂ.
മേസ്ത്രീ, ഇത് പൊട്ടിപ്പോയി. ശരിയാക്കാനാവുമോ?
പോയി പുതിയൊരു കാറ് വാങ്ങിച്ചൂടേ?
ബിമൽ മാഷ് പറഞ്ഞതാണ് ശരി. ജഗദ്ദാൽ ആളൊരു കിടിലനാണ്.
അല്ലെങ്കിലേ എനിക്കിന്ന് നല്ല ദേഷ്യം വരുന്നുണ്ട്. ഒരു തല്ലിപ്പൊളി ബിമലിനെയും കൊണ്ട് വന്നിരിക്കുന്നു.
- മിണ്ടിപ്പോകരുത്...! - ഞാനിനിയും പറയും.
ഒറ്റക്കണ്ണൻ പോത്ത്, ചാവാളിക്കുതിര, മുടന്തൻ നായ!
ഇത്രയ്ക്ക് അഹങ്കാരം നന്നല്ല! ഈ കാറ് എക്കാലത്തേക്കും ഓടുമെന്നാ ധാരണ.
- അതിതുവരെ വഴിക്കായിട്ടില്ല. - വഴിക്കാവും!
- ഒരു ദിവസം അത് ഉറപ്പായും വഴിക്കാവും! - ഞാനിപ്പൊ ബിമൽ മാഷിനോട് പറയും...
ഒരു ദിവസം എല്ലാവരും അയാളെ നോക്കിച്ചിരിക്കും, അന്നേ അയാൾ പഠിക്കൂ.
നിർത്ത്, ഇന്നല്ലെങ്കിൽ നാളെ പോകേണ്ടവർ തന്നെയാണ് നമ്മളെല്ലാവും. ഞാനീ പണിയൊന്ന് തീർത്തോട്ടെ.
ഞാൻ പോകുന്നു, എനിക്കീ ഹുങ്ക് അത്രയ്ക്കങ്ങോട്ട് പിടിക്കുന്നില്ല
ചാവിളിപ്പോത്തുകളും വയസ്സൻ കാറുകളും ഉടമസ്ഥരെ ഊമ്പിച്ച ചരിത്രമേയുള്ളൂ.
ഇത് മംഗലിന് കൊടുത്തിട്ട് അയാളോട് ഞാനിവിടെയുണ്ടെന്ന് പറയൂ.
ബിമലേ, ഇന്നൊറ്റയാളെപ്പോലും കിട്ടിയില്ലല്ലേ?
- ഇല്ല. - ഇനിയെന്തുചെയ്യും?
പതിവിലും ഇരട്ടിയാളെ എടുക്കണം. അല്ലാതെ ഒക്കില്ല.
നീയിതെത്രകാലം ഇങ്ങനെ പോകും? ഇനിയും വൈകുന്നതിന് മുമ്പ്...
നീ ജഗദ്ദാലിനെ എക്സ്ചേഞ്ച് ചെയ്ത് മംഗൻലാലിന്റെ കാറ് വാങ്ങിക്ക്.
നല്ല കാറാണത്... 6 സിലിണ്ടർ ഉള്ള സെഡാൻ.
അതൊന്നും നടക്കില്ല. അത്ര വലിയ വേവലാതിയൊന്നും എന്നെക്കൊണ്ട് തലയിലെടുക്കാനാവില്ല.
ആൾക്കാരെ ഓവർലോഡ് കയറ്റും എന്ന് പറയുന്നു, അതിൽ നിനക്ക് വേവലാതിയൊന്നുമില്ലേ?
ഇതാ ഇപ്പൊ ഒരു ബീഡി വലിക്ക്.
വാ, വാ, എല്ലാവരും വരൂ: റാംഗഡ്, റാഞ്ചി, നയ്സരായ്...
കൂലി കുറവ്, കൂലി വളരെക്കുറവ്!
- മേളയുടെ അടുത്തേക്കാ! - ആയ്ക്കോട്ടേ, കയറിക്കോളൂ.
- ഞങ്ങൾ പത്തുപേരുണ്ട്. - കുഴപ്പമില്ലെന്നേ, കയറിക്കോളൂ.
എല്ലാം ശരിയായില്ലേ?
ഇതിപ്പൊ കംഗാരുവിന്റെ വയറ് പോലെയായല്ലോ!
ഒന്നിറങ്ങി നിന്നേ, ഇറങ്ങ്.
നിൽക്ക്, അവിടെ നിൽക്കേ...
നിനക്ക് പറ്റിയ വണ്ടി തന്നെ! ഒരു കാറിന് പറ്റാവുന്നതിന്റെ പരമാവധിയായി ബിമലിന്റെ ഈ ടാക്സി.
ജീവനുള്ള ദൈവമാണ്... നിന്റെ ആഗ്രഹങ്ങളെല്ലാം സഫലമാകും...
നിങ്ങളുടെ മക്കൾക്കും അനുഗ്രഹമാകും.
പ്രാന്തൻ.... പ്രാന്തൻ...
സാരമില്ല, ജഗദ്ദാൽ
നീയും ഞാനും... നമ്മളെന്നും ഒരുമിച്ചാണ്.
ഞാനത് തയ്ച്ച് നേരെയാക്കി.
ആ ഷീറ്റിലുണ്ടായിരുന്നു തുള.
നിങ്ങളങ്ങോട്ട് നടന്നോളൂ.
കൽക്കത്തയിലേക്ക് ഒരു ടിക്കറ്റ്.
എല്ലാം തീർന്നു. പോലീസ് തിരക്കി നടക്കുന്നുണ്ട്...
ഭർത്താവില്ല, സ്വന്തം വീടില്ല... നാശം പിടിക്കാൻ നീയൊക്കെ ജനിച്ചതെന്തിനാ?
അവൻ പറ്റിച്ച് കടന്നു അല്ലേ?
ഇനിയെങ്ങോട്ടാ?
എനിക്കറിയില്ല.
ഈ ടിക്കറ്റ് കാൻസൽ ചെയ്താൽ എനിക്കെത്ര രൂപ പോകും?
ആ കൗണ്ടറിൽ ചെന്ന് ചോദിക്ക്.
ടിക്കറ്റിതാ... ഇതാ ടിക്കറ്റ്.
എന്താ പറഞ്ഞത്? കേൾക്കുന്നില്ല.
ജുർനീ, ജു‍ർനീ...
- ഞാൻ നിന്നെ മറന്നുപോയി... ഞാൻ പാപം ചെയ്തു. - വഞ്ചകൻ! ചതിയൻ!
ഇതാണോ സ്റ്റേഷൻ?
അതെ, ഇതാണ് റാഞ്ചി സ്റ്റേഷൻ. തേയിലത്തോട്ടത്തിലെ ജോലികൾക്കായി...
...അസമിലേക്കും ഭൂട്ടാനിലേക്കുമൊക്കെ നമ്മുടെയാളുകൾ പോകുന്നത് ഇവിടെ നിന്നാണ്.
നീ എനിക്കൊരു വെള്ളി നെക്ലേസും കമ്മലും ഒക്കെ വാങ്ങിത്തരാമെന്ന് പറഞ്ഞിരുന്നതാണ്.
- ഈ പഞ്ചാരവർത്തമാനം മാത്രമേയുള്ളൂ അല്ലേ? - എന്റെ കയ്യിൽ പണമില്ലെന്ന് നിനക്കറിയാമല്ലോ.
അതിനൊക്കെ വേണ്ടി ഇനി നിന്നെ പണയം വെക്കേണ്ടിവരും, അതുവേണോ?
നമുക്കങ്ങോട്ട് പോയാലോ?
ഏയ്, നിങ്ങളുടെ സ്ഥലമെത്തിയല്ലോ, ഇനിയങ്ങോട്ട് ഞങ്ങൾ വരുന്നില്ല. ഞങ്ങളിതാ ഇറങ്ങി.
നിങ്ങൾ ഒരു മാസമായിട്ട് കാർ പുറത്തേക്കെടുക്കുന്നേയില്ലല്ലോ...
...മറ്റ് കാറുകളും തകരാറാവാറില്ലേ. അതെല്ലാം റിപ്പയർ ചെയ്യാറുമുണ്ടല്ലോ.
- പറ്റില്ല. - എന്ത് പറ്റില്ലെന്ന്?
ഇത്രയും കാലമായിട്ട് എനിക്കിങ്ങനെ പറ്റിയിട്ടേയില്ല. ഓയിലാണെങ്കിൽ ഒഴുകുന്നേയില്ല...
...മാഗ്നെറ്റോ തകരാറായിക്കൊണ്ടേയിരിക്കുന്നു, ബെയറിങ്ങിന്റെയും അവസ്ഥ അതുതന്നെ.
എന്റെ കാലം കഴിഞ്ഞെന്ന് തോന്നുന്നു.
ജഗദ്ദാലിന്റെ ഉള്ളിൽ എന്തൊക്കെയോ കുഴപ്പങ്ങളുണ്ട്.
- ദൈവമേ! - ആ കാറിന്റെ കാലം കഴിഞ്ഞതാണ്.
കാലപ്പഴക്കം ചെല്ലുമ്പോൾ, എല്ലാം നശിക്കും.
നി നല്ലൊരു മെക്കാനിക്കല്ലേ, പറയുന്നത് മനസ്സിലാക്കാൻ ശ്രമിക്ക്. നിനക്കാ കാർ ഒരു ഒഴിയാബാധയാണ്!
നിന്നെപ്പോലൊരു പിശുക്കന്റെ ബിസിനസ് ബുദ്ധിയെ ആ ബാധ ആവേശിച്ചിരിക്കുകയാണ്.
നിന്റെ പണം മുഴുവൻ അതിന്റെ മേലെ വെറുതേ പാഴാക്കുകകയാണ് നീ.
ഘടങ്കയിൽ നിന്ന് ഞാൻ നല്ല ഒന്നാന്തരം പുകയില വാങ്ങിച്ചിട്ടുണ്ട്. കുറച്ച് നിങ്ങൾക്ക് വേണോ?
നിനക്ക് അതിജീവിക്കണമെന്നുണ്ടെങ്കിൽ, ജഗദ്ദാലിനെയങ്ങ് ഒഴിവാക്കിക്കള.
അതൊരു തകരക്കൂട്ട് മാത്രമാണ്. അതിനോടെന്തിനാണിത്ര ആത്മബന്ധം?
എന്നാൽ ശരി... താനിവിടിങ്ങനെ ശ്രമിച്ചുകൊണ്ടേയിരിക്ക്.
പക്ഷെ ഒരു കാര്യം ഉറപ്പിച്ചോളൂ... ആ കാറിനി ഓടാൻ പോകുന്നില്ല.
- മേസ്ത്രി പറയുന്നതങ്ങനെയാണെങ്കിൽ... - ഞാനെത്ര പണം വേണമെങ്കിലും ചെലവഴിക്കും.
ഞാനിവിടെ ഉള്ളിടത്തോളം കാലം ... ജഗദ്ദാലിനെ ഒഴിവാക്കുകയേയില്ല.
ജഗദ്ദാൽ പോയാൽ എനിക്കും അത് വല്ലാത്ത സങ്കടമാകും.
"ഭൂമിയോ വരണ്ടുണങ്ങി. ഹരിതച്ഛായപോലുമില്ലെങ്ങും കാണുവാൻ."
"ഹൃദയമോ നുറുങ്ങിപ്പൊടിയുന്നു, വർഷമേഘമേ, എങ്ങുപോയ് നീ?"
133 രൂപ 12 അണ...
ഒരു ക്ലച് പ്ലേറ്റ്...
ജഗദ്ദാൽ, എല്ലാവരും പറയുന്നത് നീ വിരമിച്ചേ മതിയാകൂ എന്നാണ്.
ഇല്ല! ഞാനുള്ളിടത്തോളം കാലം അത് വേണ്ട.
- പത്തണയെടുക്കാനുണ്ടോ? - ഇല്ല
പിന്നെയെന്തിനാടോ ഇങ്ങനെ നടക്കുന്നേ?
ബാറ്ററി, ഡിസ്ട്രിബ്യൂട്ട‍ർ ആക്സിൽ, പിസ്റ്റൺ...
എല്ലാം ഒറിജിനലായിരിക്കണം.
നാളെ രാവിലേക്ക് വേണമെങ്കിൽ ഞാനവർക്ക് കമ്പിടയിക്കേണ്ടി വരും. മൊത്തത്തിൽ നല്ല ചെലവ് വരും.
ഇതാ അമ്പത് രൂപയുണ്ട്.
മാഷേ, ഇതെന്താ ചെയ്യുന്നേ?
സാധനങ്ങളെല്ലാം നാളെ ഇവിടെയെത്തും.
പക്ഷെ, ഇതെല്ലാം വെറുതേ കുറേ പണം പാഴാക്കലാണെന്നാണ് ഇപ്പോഴും എന്റെ അഭിപ്രായം.
കൊള്ളാം! ഓർഡർ ചെയ്ത സാധനങ്ങളെല്ലാം കിട്ടി. ഇനി സംഭവം ഗംഭീരമാവും.
നിന്നെ നേരെയാക്കാനാവില്ലെന്നാണ് എല്ലാവരും പറയുന്നത്. ... ഞാൻ പണം പാഴാക്കുകയാണ് പോലും.
ഈ എലികളെക്കൊണ്ട് വല്യ ശല്യമായല്ലോ.
നീ നേരെയാവുന്നത് ഓർക്കുമ്പോഴേ വല്യ സന്തോഷമാണ്. ഇനി നീ എല്ലാവരെയും അതിശയിപ്പിക്കും.
സ്റ്റാന്റിൽ നിന്റെ ഇടത്തെത്തുന്നതുവരെ ഒന്ന് കാത്തിരിക്ക് മോനേ.
ഞാൻ വാതിലിന്റെ കുറ്റിയിടാൻ മറന്നാൽ, അപ്പൊ കേറിവന്നോളും അകത്തേക്ക്.
ബിമൽ, ഇത് അതിശയമായിരിക്കുന്നു.
ഇന്നെന്തായാലും എന്നെയൊന്ന് കറങ്ങാൻ കൊണ്ടുപോകണം.
എനിക്കൊരു ചെറിയ ജോലിയുണ്ട്. പിന്നെക്കാണാം!
ഇനി നീ ചിറക് മുളച്ച കുതിരയെപ്പോലെ പറക്കണം.
എനിക്കുള്ളതെല്ലാം നിനക്ക് തന്നിട്ടും, നിനക്കെന്നോട് ലവലേശം സ്നേഹമില്ലേ?
വച്ചിട്ടുണ്ട്, നിനക്ക് ഞാൻ കാണിച്ചുതരുന്നുണ്ട്.
നിന്നെ ഞാൻ വല്ലാതെ ലാളിച്ചു.
എന്റെ കൂടെ തുടരണമോ വേണ്ടയോ എന്നത് നീ ഇന്ന് തീരുമാനിച്ചേ പറ്റൂ.
ഇതാണ് ശരിക്കുള്ള ലോഡ്.
- ബിമലേ, ഇങ്ങോട്ടൊന്ന് നോക്കിയേ. - കാർ വില്പന ഏജന്റാണോ?
അതൊന്നുമല്ല. കൽക്കട്ടയിൽ നിന്നുള്ള ആക്രിക്കച്ചവടക്കാരനാ.
നിന്റെയടുത്ത് കുറേ ആക്സിലുകളും റിമ്മുകളും മറ്റുമില്ലേ? അതെല്ലാമങ്ങ് തൂക്കിവിറ്റേക്ക്.
- വില എത്രയാ? - എൺപത് റാത്തലിന് രണ്ട് രൂപ.
ഇതിലും നല്ല വില നിങ്ങൾക്ക് എവിടെനിന്നും കിട്ടില്ല. ഉള്ളത് മുഴുവനുമങ്ങ് തന്നേക്ക്.
ഓ ഇത്രയേ ഉള്ളൂ? ആകെക്കൂടിയൊരു നാനൂറ് റാത്തലുണ്ടെങ്കിലായി.
ഇതിനാണോ ഈ ദൂരമത്രയും എന്നെ നടത്തിച്ചത്?
ഇതും എടുത്തോളൂ. ഇതും ആക്രിക്ക് വിൽക്കാനായി.
ബിമലേ, എന്തായിത്?
ഇതും ആക്രി തന്നെയല്ലേ. ഒരുപകാരത്തിനുമെത്താത്ത സാധനം.
എനിക്കീ പുതിയ പാത്രം കിട്ടിയല്ലോ!
അപ്പൊ പഴയതിന്റെ കാര്യം എന്തായി?
അതിന്റെ കാര്യമൊക്കെ ഞാനെപ്പഴേ മറന്നു.
ആ വക്കൊടിഞ്ഞ് പൊളിഞ്ഞ സാധനം ഒന്നിനും കൊള്ളാത്തതായിരുന്നു.
ഇത് നോക്കിയേ, നല്ല വട്ടത്തിൽ മിനുസമുള്ള പാത്രം.
എന്തായിതിന്റെ തിളക്കം! വെട്ടിത്തിളങ്ങുകയല്ലേ!
പൊയ്കോളൂ, ജഗദ്ദാൽ.
പിണക്കങ്ങളൊന്നുമില്ലാതെ നമുക്ക് പിരിയാം.
എക്കാലത്തേക്കും നിലനിന്നില്ലെങ്കിലും കുറേക്കാലം നിന്റെ പിന്തുണയുണ്ടായിരുന്നു എനിക്ക്...
ജീവിതത്തിൽ ഇനി സംഭവിക്കുന്നതെല്ലാം, ഞാനതുപോലെ വരുന്നിടത്തുവച്ച് നേരിടും.
മലയാളം സബ്ടൈറ്റില്‍ തയ്യാറാക്കിയത്: നന്ദലാൽ ആർ., ഓപ്പൺ ഫ്രെയിം പയ്യന്നൂർ